FLT

Hammersborggata 9

0181 Oslo

LO 29.8.2023

**Forskrift for håndtering av energiknapphet og kraftrasjonering**

Det vises til høring på denne forskriften. FLT mener det er positivt at det ryddes opp i forskriften.

Utgangspunktet til FLT er at man ikke må komme i en situasjon som gir kraftrasjonering og energiknapphet. Det betyr at strømnettet må bygges ut, det må komme mer fornybar kraft, og elektrifisering må skje gjennom bruk av havvind og hydrogen.

Vi har videre følgende kommentarer til utkastet.

Det er uklart for FLT hva det betyr at en kraftrasjonering skal skje etter markedsmessige prinsipper. Rasjonering er en inngripen i markedet etter en del prinsipper og prioriteringer. FLT mener disse prinsippene må være politisk forankret. Det er utgangspunktet.

FLT støtter prinsippet om at en går bort fra soneplanlegging og benytter kvoteplanlegging. Det vil føre til en bedre fordeling av byrdene, og hindre at noen spekulerer i når de kan bruke energi.

Det bør vurderes en bestemmelse som sier at det ikke skal innføres tiltak som rammer en industri- eller næring uforholdsmessig mye. Årsaken til dette forslaget er at for mye industri vil en kvotebegrensning kunne bety at man må stenge ned mye mer enn den foreslåtte kvoten grunnet kutt i energi. Dette påvirker produksjon og inntjening mer enn det som det var tenkt at den enkelte skulle bidra med.

I forlengelsen av dette, støtter FLT at det lages et eget regime for store utslipp. Enkelte store sluttbrukere bruker betydelige mengder elektrisk energi og har en annen forbruksprofil enn andre sluttbrukere. Store brukere blir i dag vurdert på lik linje som annen næring og industri. NVE forslår at store sluttbrukere bør i større grad

vurderes særskilt. Store sluttbrukere utgjør også ofte en stor andel av forbruket i bestemte geografiske områder.

NVE foreslår at det etableres egne rasjoneringsplaner for store sluttbrukere. Ansvaret flyttes fra nettselskapene til rasjoneringsmyndigheten. Bakgrunnen for dette er at det er ønskelig med en nasjonal vurdering, og at det ikke blir ulik behandling basert på geografisk plassering. Rasjoneringsmyndigheten skal samordne planene med relevante statsforvaltere og nettselskaper.

Det er viktig for FLT vil at det skal lages en plan for store forbrukere som ivaretar industri- og næringsliv som gir stor samfunnsnytte i form av ringvirkninger og arbeidsplasser. Det vil si industri foran datasentre. Prioriteringen må være politisk forankret.

Videre må nettselskapenes planer være offentlig kjent før en eventuell kraftrasjonering trer i kraft.

FLT håper at disse synspunktene tas med i den videre behandling i LO.

Med hilsen

Forbundet for Ledelse og Teknikk

Ulf Madsen

forbundsleder